Ixef-agi amezwaru yerza tibadutin n kra n tmiḍranin, yesɛan assaɣ d usentel iɣef i d-newwi awal deg leqdic-nneɣ ussnan (tutlayt, tameslayt, tajeṛṛumt, amawal, awal, tamsiselt akked tesnimant n usgemzan). Tibadutin-agi ad d-ilint almend n yimusnawen d tmusniwin i nesɛa yakan, syin akin ad d-nemmeslay ɣef ulummeẓ n tmeslayt d kra n yizwilen i d-yefrurin seg-s am tutlayt tayemmat d wassaɣ yellan gar tyemmat d ugrud, akked tarrayin n ulummeẓ n tmeslayt. Ɣer tagara n yixef-agi ad d-nawi awal ɣef tmedyadast tasnalɣamkant ideg ara d-nemmeslay ɣef tbadut n tesnalɣa d tesnamka d kra seg umezruy-nsent.